**PROJEKTNI ZADATAK – DRUGI DEO**

Cilj projektnog zadatka je kreirati veb sajt za implementaciju Internet prodavnice. Na ovom sajtu proizvodi će biti sortirani po kategorijama, i administrator unosi podatke o proizvodima. Korisnik može da ubacuje proizvode u elektronska kolica, a da bi ove proizvode kupio, mora da se uloguje. Korisnik može da ubaci svoj kontakt na sajt, da ne bi uvek ponovo morao da ukucava adresu. U okviru drugog dela projektnog zadatka neophodno je implementirati dinamičke delove sajta na serverskoj strani.

**PHP funkcije:**

* Zajednički delovi stranica treba da se izdvoje u php fajlove, koji će se pozivati na ovim stranicama.
* Kada je ulogovan, administrator vidi tri dodatna dugmića Kupovine, i Izloguj se.
* Kada je ulogovan, korisnik vidi dva dodatna dugmića Kolica i Izloguj se.
* Stranice Proizvodi i Proizvod se formiraju na osnovu podataka u bazi podataka.
* Svaki proizvod ima dva dugmeta, za svidjanje i ne svidjanje. U desnoj koloni na svakoj stranici se prikazuju proizvodi koji imaju najviše svidjanja, odnosno lajkova.
* Na stranici Kolica korisnik može da vidi sve proizvode koje je izabrao, a koji se čuvaju u bazi. Kada korisnik klikne na Kupi, sadržaj kolica se čuva u tabeli kupovine u bazi. Ako klikne na dugme Obriši, sadržaj kolica se briše iz tabele korisnici u bazi. Korisnik može da izbriše i svaki proizvod pojedinačno, i da specificira broj komada koji naručuje.
* Na stranici Kupovine, administrator ima izlistane sve kupovine. Za svaku kupovinu ima kontakt kupca, i spisak kupljenih proizvoda. Ako je neki proizvod više puta naručen, specificiran je i broj naručenih komada. Kada isporuči robu, administrator može da obriše kupovinu.

**MySQL funkcije:**

* Kreirati bazu podataka *internetprodavnica*  koja će sadržati više tabela: korisnici, proizvodi, i kupovine.
* Tabela korisnici će se puniti iz formulara Registracija u kome polja odgovaraju kolonama. Ova tabela će imati sledeće kolone:
	+ IDKorisnika - Jedinstveni ID korisnika u vidu devetocifarnog broja (koristiti AUTOINCREMENT opciju za automatsko ažuriranje vrednosti ove kolone kod dodavanja novog rada).
	+ Ime
	+ Prezime
	+ Email – Email adresa
	+ Šifra
	+ Mobilni – Mobilni telefon
	+ Adresa
	+ Komentar
	+ Kolica – Identifikatori proizvoda i brojevi naručenih proizvoda u kolicima koji su razdvojeni separatorom
* Tabela proizvodi:
	+ IDProizvoda - Jedinstveni ID proizvoda u vidu devetocifarnog broja (koristiti AUTOINCREMENT opciju za automatsko ažuriranje vrednosti ove kolone kod dodavanja novog rada).
	+ Kategorija/potkategorija
	+ Naziv
	+ Slika
	+ Kratakopis
	+ Dugiopis
	+ Cena
	+ BrojSvidjanja
	+ BrojNesvidjanja
* Tabela kupovine:
	+ IDKupovine - Jedinstveni ID kupovina u vidu devetocifarnog broja (koristiti AUTOINCREMENT opciju za automatsko ažuriranje vrednosti ove kolone kod dodavanja novog rada).
	+ Korisnik – ID korisnika koji je kupac
	+ Kupljeniproizvodi – identifikatori proizvoda i brojevi proizvoda koje je korisnik kupio odvojeni separatorom